CELEX: E2012J0003
Language: el
Date: 2013-03-20 00:00:00
Title: Απόφαση του Δικαστηρίου, της 20ής Μαρτίου 2013 , στην υπόθεση E-3/12 — το Νορβηγικό κράτος, εκπροσωπούμενο από το Υπουργείο Εργασίας, κατά Stig Arne Jonsson [Κανονισμός (ΕΟΚ) αριθ. 1408/71 — Κοινωνική ασφάλιση για διακινούμενους εργαζόμενους — Παροχές ανεργίας — Κατοικία στο έδαφος άλλου κράτους μέλους του ΕΟΧ — Εξάρτηση του δικαιώματος παροχών ανεργίας από την πραγματική παρουσία στο κράτος τελευταίας απασχόλησης]

26.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 277/9
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 20ής Μαρτίου 2013
   στην υπόθεση E-3/12
   το Νορβηγικό κράτος, εκπροσωπούμενο από το Υπουργείο Εργασίας, κατά Stig Arne Jonsson
   [Κανονισμός (ΕΟΚ) αριθ. 1408/71 — Κοινωνική ασφάλιση για διακινούμενους εργαζόμενους — Παροχές ανεργίας — Κατοικία στο έδαφος άλλου κράτους μέλους του ΕΟΧ — Εξάρτηση του δικαιώματος παροχών ανεργίας από την πραγματική παρουσία στο κράτος τελευταίας απασχόλησης]
   2013/C 277/07
   Στην υπόθεση E-3/12 το Νορβηγικό κράτος, εκπροσωπούμενο από το Υπουργείο Εργασίας, κατά Stig Arne Jonsson — ΑΙΤΗΜΑ στο Δικαστήριο βάσει του άρθρου 34 της συμφωνίας μεταξύ των κρατών ΕΖΕΣ σχετικά με τη σύσταση Εποπτεύουσας Αρχής και Δικαστηρίου που υποβλήθηκε από το Borgarting lagmannsrett (Εφετείο) σχετικά με τους κανόνες ελεύθερης κυκλοφορίας των εργαζομένων εντός του Ευρωπαϊκού Οικονομικού Χώρου, το Δικαστήριο, αποτελούμενο από τον Per Christiansen, ασκούντα χρέη Προέδρου και τους Páll Hreinsson (Δικαστή — Εισηγητή) και Martin Ospelt (ad hoc), Δικαστές, εξέδωσε απόφαση στις 20ής Μαρτίου 2013, το διατακτικό της οποίας έχει ως εξής:
   
               1)
            
            
               Το άρθρο 71 παράγραφος 1 στοιχείο β) περίπτωση i) του κανονισμού (EOK) αριθ. 1408/71 απαγορεύει διάταξη του εθνικού δικαίου σύμφωνα με την οποία το δικαίωμα πληρωμής παροχών ανεργίας εξαρτάται από την πραγματική παρουσία στο εν λόγω κράτος του ΕΟΧ. Δεν μπορεί να γίνει επίκληση αυτής της διάταξης έναντι των προσώπων που αναφέρονται στο άρθρο 71 παράγραφος 1 στοιχείο β) περίπτωση i) του εν λόγω κανονισμού.
               
                           α)
                        
                        
                           Δεν έχει σημασία για την απάντηση στο ερώτημα αυτό το κατά πόσον ο άνεργος ζει σε χώρα που βρίσκεται κοντά στο κράτος της τελευταίας απασχόλησης.
                        
                     
                           β)
                        
                        
                           Επιπλέον, σε περιστάσεις όπως αυτές του εναγόμενου στην κύρια δίκη, δεν έχει σημασία για την εφαρμογή του άρθρου 71 παράγραφος 1 στοιχείο β) περίπτωση i) το γεγονός ότι ο άνεργος είναι εγγεγραμμένος ως πρόσωπο που αναζητεί εργασία και έχει υποβάλει αίτηση για παροχές ανεργίας στο κράτος κατοικίας του.